Jegyzőkönyv

2016. október 10. napján 19,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szabó Gyuláné képviselő

Szita Gabriella jegyző

**Farkas Tiborné polgármester** köszöntötte a megjelenteket, Ezt követően megállapította, hogy az ülés határozatképes. Jelenlévő képviselők száma 5 fő. A képviselő-testület egyhangúan a polgármester javaslatára a kiküldött napirenddel azonosan az alábbi napirendet fogadta el

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
   Előadó: Farkas Tiborné polgármester**
2. **Egyebek**

**Napirend tárgyalása:**

* 1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
     Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített előterjesztést és rendelet-tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Farka Tiborné polgármester:** Elmondta, hogy körülbelül 7700 Ft összegű csomagot állítanak össze a 48 fő részére. Ezen élelmiszer csomagok kiosztásához szükséges a rendelet módosítása.

Indítványozta a rendelet tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5. fő, majd ezt követően a polgármester szavazásra bocsátotta a szociális igazgatásról és szociális ellátások helyi szabályairól szóló 4/2015(II.23.) önkormányzati rendelet módosításáról. szóló rendeletet-tervezetet.

Gősfa Község Önkormányzati Képviselő-testülete 5 igen szavazattal a szociális igazgatásról és szociális ellátások helyi szabályairól szóló 4/2015(II.23.) önkormányzati rendelet módosításáról rendelet tervezettel azonos tartalomban a következő rendeletet alkotta:

**Gősfa Község Önkormányzati Képviselő-testületének 8/2016.(X.17.) önkormányzati rendelete a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása.**

(A rendelet a jegyzőkönyvhöz csatolva.)

* 1. **Egyebek**
  + **Kis értékű eszközök vásárlása  
    Előadó: Farkas Tiborné polgármester**

**Farkas Tiborné polgármester**: Elmondta, hogy szükség lenne motoros lombfúvóra, motoros permetezőre. A költségvetési forrás lehetővé teszi, hogy ebben az évben megvásárolják a permetezőt, jövőre pedig a lombfújót. Civil szervezeteket támogatására is lehetőség van a költségvetési pénzeszközök tükrében.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* + **Szociális célú tüzelőanyag vásárlásához kapcsolódó támogatások elbírálási feltételeinek meghatározása  
    Előadó: Farkas Tiborné polgármester**

**Farkas Tiborné polgármester:** Véleménye szerint a pályázati kiírásban meghatározott rászorultakon túl támogassák a nyugdíjasokat, akiknek 100.000 Ft alatti jövedelmük van, támogassák a több gyermeketnevelő családokat is. Ezen szempontokra figyelemmel a november elején megtartandó következő képviselő-testületi ülésre beterjeszti a napirenddel kapcsolatos önkormányzati rendelet tervezetet.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 20,30 órakor bezárta.

**K.m.f.**

**Farkas Tiborné Szita Gabriella  
 polgármester jegyző**